Паводле яго слоў, асноўная прычына грыбных атручэнняў – няўменне распазнаваць ядомыя і атрутныя грыбы, няправільная падрыхтоўка страў. Асаблівую ўвагу трэба звярнуць на тое, што і ядомыя грыбы пры неспрыяльных экалагічных умовах (уздоўж аўтадарог, побач са шкоднымі прамысловымі прадпрыемствамі, хімічнымі камбінатамі і г.д.) назапашваюць у высокіх канцэнтрацыях ртуць, свінец, кадмій, іншыя цяжкія металы і тады становяцца небяспечнымі для здароўя. У старых грыбах разам з карыснымі рэчывамі часта маюцца прадукты раскладання бялкоў, якія згубна ўплываюць на арганізм чалавека. Таму прыдатнымі для ежы з’яўляюцца толькі параўнальна маладыя грыбы.